
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                                      Bucureşti, 25 martie 2021
                                                                                              PL-x 332/2020                   

   AVIZ

   asupra

Proiectului de Lege pentru acordarea unor facilităţi în domeniul tineret şi sport pentru înlăturarea efectelor negative ale suspendării activităţilor pe perioada stării de urgenţă
În conformitate cu prevederile art.94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege pentru acordarea unor facilităţi în domeniul tineret şi sport pentru înlăturarea efectelor negative ale suspendării activităţilor pe perioada stării de urgenţă, trimis cu adresa nr. PL-x 332 din 3 iunie 2020, înregistrat cu nr.4c-13/467 din 4 mai 2020.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 27 mai 2020.
Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art.91 alin.(9) pct.1 din Regulamentul Camerei Deputaţilor, republicat, cu modificările și completările ulterioare.

Proiectul de lege are ca obiect de reglementare acordarea unor facilități în domeniul tineretului și sportului, în scopul înlăturării efectelor negative ale suspendării activităților pe perioada stării de urgență.
Potrivit prevederilor art.61 și 129 alin.(1) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa desfășurată în sistem mixt din 25 martie 2021.

Membrii Comisiei au examinat proiectul de lege supus avizării, expunerea de motive, punctul de vedere al Guvernului transmis prin adresa cu nr.869/DPSG din 26 mai 2020, conform căruia Guvernul nu susține adoptarea inițiativei legislative, avizul favorabil al Consiliului Economic și Social, transmis prin adresa cu nr.3076 din 28 aprilie 2020 şi avizul favorabil cu observații și propuneri al Consiliului Legislativ, înregistrat cu nr.321 din 7 aprilie 2020.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea negativă a iniţiativei legislative, în forma transmisă Comisiei juridice, de disciplină şi imunităţi de către Biroul permanent. Proiectul de lege nu respectă prevederile art.138 alin.(5) din Constituția României, republicată, potrivit cărora “Nicio cheltuială bugetară nu poate fi aprobată fără stabilirea sursei de finanțare.”. Absența Fișei financiare obligatorii, lipsa clarității și previzibilității soluțiilor legislative propuse, contradictorialitatea textelor demersului legislativ, lipsa corelării acestora, limbajul nespecific stilului normativ și normele redate defectuos nu transpun într-un stil normativ soluțiile legislative ale proiectului de lege.
În raport de obiectul şi conţinutul reglementării, inițiativa legislativă face parte din categoria legilor ordinare. 
                               PREŞEDINTE,                          

                    SECRETAR,

                        Mihai-Alexandru Badea


           Cristian-Tudor Băcanu
Consilier parlamentar,

